ଚାର୍ଟର ବିମାନ ଭଡା ଠକେଇ ମାମଲାର ମୁଖ୍ୟ ଅଭିଯୁକ୍ତ ଆକାଶ ପାଠକଙ୍କର ୪ଦିନିଆ ରିମାଣ୍ଡ ସରିବା ପରେ ତାଙ୍କୁ ଜେଲ ପଠାଇଦିଆଯାଇଛି | ଆଉ ପୁଅ ଆକାଶ ପାଠକଙ୍କ ପରେ ବାପା ତଥା ଆଇଏଫଏସ ଅଧିକାରୀ ଅଭୟକାନ୍ତ ମଧ୍ୟ ଦୁଇଦିନିଆ ରିମାଣ୍ଡରେ ଯିବେ | ଅଭୟକାନ୍ତଙ୍କୁ ଦୁଇ ଦିନ ରିମାଣ୍ଡରେ ନେବା ପାଇଁ ପୁଲିସକୁ ଭୁବନେଶ୍ୱର ଏସଡ଼ିଜେଏମ କୋର୍ଟ ଅନୁମତି ଦେଇଛନ୍ତି ।
ଚାର୍ଟର ବିମାନ ଭଡା ଠକେଇ ମାମଲାରେ ଅଭୟକାନ୍ତଙ୍କୁ ରିମାଣ୍ଡରେ ନେବାପାଇଁ ଖାରବେଳ ନଗର ଥାନା ପୁଲିସ ଆବେଦନ କରିଥିଲା । ୬୫ ଲକ୍ଷ ଟଙ୍କା ଠକେଇ ଘଟଣାର ତଥ୍ୟ ପ୍ରମାଣ ଯୋଗାଡ଼ କରିବ ଖାରବେଳନଗର ଥାନା ପୁଲିସ | ସୂଚନା ଥାଉ କି ଭିଜିଲାନ୍ସ ଦ୍ବାରା ଗିରଫ ହୋଇ ଜେଲ୍ ଯିବା ପୂର୍ବରୁ ୧୯୮୭ ବ୍ୟାଚ୍ର ଆଇଏଫ୍ଏସ୍ ଅଫିସର୍ ଶ୍ରୀ ପାଠକ ଅତିରିକ୍ତ ପିସିସିଏଫ୍ ଭାବେ କାର୍ଯ୍ୟ କରୁଥିଲେ।
